CELEX: 32010R0336
Language: hu
Date: 2010-04-21
Title: A Bizottság 336/2010/EU rendelete ( 2010. április 21. ) egyes áruk Kombinált Nómenklatúra szerinti besorolásáról

23.4.2010   
            
            
               HU
            
            
               Az Európai Unió Hivatalos Lapja
            
            
               L 102/25
            
         A BIZOTTSÁG 336/2010/EU RENDELETE
   (2010. április 21.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 21-én.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Korong körülbelül 580 mm-es átmérővel és körülbelül 3 mm-es vastagsággal, két, poliuretánból készült rétegből, amelyekből az egyik réteg gépi eljárással kialakított hornyokkal, míg a másik egy levehető műanyag lemez által védett tapadó bevonattal (úgynevezett „polimer párna”) rendelkezik.
                              Az árut a szilícium- és a félvezető szeletek gyártásához használt gépeknél alkalmazzák. A terméket az ilyen jellegű gépek egy cserélhető szerszámának a tartófejére illesztik, és a szeletek egyengetéséhez és polírozásához használják.
                           
                        
               
                  3919 90 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 3919 és a 3919 90 00 KN-kód szövegezése határozza meg.
                  Az árut nem lehetséges a 8486 vtsz. alá, kizárólag vagy elsősorban félvezető szeletek gyártásához használt gépek alkatrészeként vagy tartozékaként besorolni, mivel nem rendelkezik azokkal a jellemzőkkel, amelyek alapján egy ilyen gép alkatrészének vagy tartozékának minősülne.
                  Mivel az áru fogyóeszköz, így alapanyaga szerint a 3919 90 00 KN-kód alá, öntapadó műanyag lapként vagy lemezként kell besorolni.
               
            
                  
                              2.
                           
                           
                              Korong körülbelül 580 mm-es átmérővel és körülbelül 2 mm-es vastagsággal, két, szintetikus filcből készült rétegből, amelyekből az egyik réteg polimer (poliuretán) kötőanyaggal van impregnálva (úgynevezett „poromerikus párna”). A másik réteg egy levehető műanyag lemez által védett tapadó bevonattal rendelkezik.
                              Az árut a szilícium- és a félvezető szeletek gyártásához használt gépeknél alkalmazzák. A terméket az ilyen jellegű gépek egy cserélhető szerszámának a tartófejére illesztik, és a szeletek egyengetéséhez és polírozásához használják.
                           
                        
               
                  5911 90 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XI. áruosztályhoz tartozó megjegyzések 7. a) pontja, a XVI. áruosztályhoz tartozó megjegyzések 1. e) pontja, az 59. árucsoporthoz tartozó megjegyzések 7. b) pontja, valamint az 5911, az 5911 90 és az 5911 90 90 KN-kód szövegezése határozza meg.
                  Az árut nem lehetséges a 8486 vtsz. alá, kizárólag vagy elsősorban félvezető szeletek gyártásához használt gépek alkatrészeként vagy tartozékaként besorolni, mivel nem rendelkezik azokkal a jellemzőkkel, amelyek alapján egy ilyen gép alkatrészének vagy tartozékának minősülne.
                  A termék a XVI. áruosztályhoz tartozó megjegyzések 1. e) pontja értelmében műszaki célra szolgál, mivel a szilícium- és a félvezető szeletek gyártásához használt gépeknél alkalmazzák a szeletek egyengetéséhez és polírozásához.
                  Ennélfogva az árut az 5911 90 90 KN-kód alá, műszaki célra szolgáló textiláruként (alapanyag) kell besorolni (lásd még az 59. árucsoporthoz tartozó megjegyzések 7. b) pontját).